**Ministru kabineta rīkojuma projekta**

**“Par līdzfinansējuma piešķiršanu Latvijas Drošības un aizsardzības industriju federācijai”** **sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Projekts šo jomu neskar.  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likuma “Par valsts budžetu 2018. gadam” 64. pants paredz, ka programmas “Valsts aizsardzība, drošība un integrācija NATO” izlietojumu nosaka Ministru kabinets.Ministru kabineta 2003. gada 29. aprīļa noteikumu Nr. 236 “Aizsardzības ministrijas nolikums” 5.15. apakšpunkta trešā prim daļa nosaka, ka Aizsardzības ministrija (turpmāk – AM) nodrošina normatīvo aktu izstrādi, kā arī valsts politikas ietvaros identificēto atbalsta virzienu īstenošanu nacionālās aizsardzības un drošības industrijas jomā.Ministru kabineta 2016. gada 13. septembra sēdē tika apstiprināts informatīvais ziņojums “Par aizsardzības nozares sadarbības stiprināšanu ar Latvijas aizsardzības un drošības industriju” (turpmāk – Ziņojums), kura viens no mērķiem ir veicināt tādas aizsardzības industrijas izveidošanos un pastāvēšanu, kas ir starptautiski konkurētspējīga un uz eksportu orientēta. Papildus tam, Ziņojumā AM atbilstoši resursu pieejamībai paplašina aizsardzības un drošības industrijas atbalsta instrumentāriju, tai skaitā sniedzot atbalstu līdzdalībai starptautiskās militārās industrijas izstādēs.Starp Aizsardzības ministriju un Latvijas Drošības un aizsardzības industriju federāciju (turpmāk – LDAIF) 2013. gada 28. augustā tika noslēgta vienošanās Nr. C-09/AM/2013 (turpmāk – Vienošanās) par sadarbību, lai veicinātu Latvijas ilgtspējīgu drošību un stabilitāti, sekmējot valsts attīstību un tautsaimniecības konkurētspēju.Līdzfinansējuma piešķiršana LDAIF nepieciešama, lai segtu nacionālā stenda dizaina, izgatavošanas un transportēšanas izmaksas, tādējādi nodrošinot LDAIF iespēju pārstāvēt Latvijas aizsardzības nozari starptautiskajā izstādē “Eurosatory 2018”. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šī gada 11. - 15. jūnijā Parīzē, Francijā norisināsies viena no pasaulē lielākajām un apmeklētākajām aizsardzības industrijas izstādēm “Eurosatory 2018”. LDAIF ir pieteikusies dalībai izstādē, plānojot izveidot nacionālo stendu. Izstādē piedalīsies pieci LDAIF biedri ar augstu eksportspēju vai eksportpotenciālu: SIA “SRC Brasa”, SIA “Belss”, SIA “Squalio Cloud Consulting”, SIA “Vizulo” un SIA “Baltic Innovation Holding”. Izstādes stenda dizaina, izgatavošanas un transportēšanas izmaksas ir 11 130 *euro*, kas LDAIF rada nozīmīgu finansiālo slogu, ko LDAIF nav spējīga segt no saviem finanšu resursiem, ņemot vērā, ka izstādes dalības maksa visiem dalībniekiem sastāda 16 000 *euro* un to sedz LDAIF. Finansiālu atbalstu nav spējīga sniegt arī “Latvijas Investīciju un attīstības aģentūra”, tādēļ LDAIF dalība pie nacionālā stenda izstādē ir iespējama tikai ar AM līdzfinansējumu. LDAIF ir vērsusies AM ar lūgumu sniegt finansiālu atbalstu 9500 *euro* apmērā, lai segtu izstādes stenda dizaina, izgatavošanas un transportēšanas izmaksas. Normatīvais akts paredz LDAIF piešķirt 9 500 *euro*, lai līdzfinansētu vienotā stenda dizaina, izgatavošanas un transportēšanas izmaksas. Dalība veicinās Latvijas drošības un aizsardzības jomas uzņēmumu starptautisko atpazīstamību, kā arī iespējas piesaistīt jaunus klientus un sadarbības partnerus, tādējādi veicinot Latvijas drošības un aizsardzības industriju konkurētspējas un eksportspējas attīstību. |
| 3. | Projekta izstrādē iesaistītās institūcijas un publiskas personas kapitālsabiedrības | Aizsardzības ministrija. |
| 4. | Cita informācija | Rīkojuma projekta izpildi 2018. gadā AM nodrošinās atbilstoši tai piešķirtajiem valsts budžeta līdzekļiem budžeta programmas 22.12.00 “Nacionālo bruņoto spēku uzturēšana” ietvaros.  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Latvijas Drošības un aizsardzības industriju federācija un tās biedri. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
|   **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
|   **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Aizsardzības ministrija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Aizsardzības ministrs Raimonds Bergmanis

M.Balodis, 67335278

Marcis.balodis@mod.gov.lv